
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 329 

20 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση-τροποποίηση στην με αρ. πρωτ. 2951/ 
22-07-2013 απόφαση του Υπουργού Μακεδονίας 
και Θράκης για το χαρακτηρισμό ως διατηρητέ¬ 
ων δώδεκα (12) κτηρίων που βρίσκονται επί των 
οδών Μ. Αλεξάνδρου και Νερέτης, Μ. Αλεξάνδρου, 
Μ. Αλεξάνδρου και Ναούσης και Λ. Αβέρωφ, εντός 
του «ιστορικού τόπου» της Φλώρινας και καθορι¬ 
σμός ειδικών όρων και περιορισμών δόμησης αυ¬ 


τών. 1 

Τροποποιητική απόφαση της αριθ. 5552/29-09-2011 
απόφασης Γενικού Γραμματέα Αποκεντρωμένης 
Διοίκησης Μακεδονίας - Θράκης (ΑΑΠ 277). 2 


ΑΠΟΦΑΣΕΙ Σ 

Αριθμ. οικ. 3837 (1) 


Συμπλήρωση-τροποποίηση στην με αρ. πρωτ. 2951/ 
22-07-2013 απόφαση του Υπουργού Μακεδονίας και 
Θράκης για το χαρακτηρισμό ως διατηρητέων δώ¬ 
δεκα (12) κτηρίων που βρίσκονται επί των οδών Μ. 
Αλεξάνδρου και Νερέτης, Μ. Αλεξάνδρου, Μ. Αλεξάν¬ 
δρου και Ναούσης και Λ. Αβέρωφ, εντός του «ιστο¬ 
ρικού τόπου» της Φλώρινας και καθορισμός ειδικών 
όρων και περιορισμών δόμησης αυτών. 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79Α') «Νέος Οικοδομικός 
Κανονισμός» και ειδικότερα του άρθρου 6 αυτού. 

β) Του Π.Δ. 358/1986 (ΦΕΚ 158Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 85/2012 (ΦΕΚ 141/Α'/21-6-12) και ειδικότε¬ 
ρα του αρθρ. 7 που αναφέρεται στην επανίδρυση του 
Υπουργείου Μακεδονίας και Θράκης με το σύνολο των 
υπηρεσιών, αρμοδιοτήτων, οργάνων, θέσεων και προ¬ 
σωπικού που έχει η υφιστάμενη κατά την έκδοση του 
Π.Δ./τος Γενική Γραμματεία Μακεδονίας - Θράκης του 


πρώην Υπουργείου Ανάπτυξης, Ανταγωνιστικότητας και 
Ναυτιλίας και των φορέων που αυτή επόπτευε, η οποία 
και καταργείται. 

2. Τη θετική γνωμοδότηση της αρμόδιας ΕΠΑΕ υπέρ 
της διατήρησης των εν λόγω κτηρίων στην με αρ. 74η 
πράξη της (10ο πρακτικό) στη συνεδρίασή της στις 
3-10-2011, που αποστάλθηκε με το με αρ. πρωτ. 3479 
17-10-11 (ΓΓΜΘ 3371/21-10-11) έγγραφο της Πολεοδομίας 
του Δήμου Φλώρινας. 

3. Την από 30-4-12 αιτιολογική έκθεση της Γενικής 
Γραμματείας Μακεδονίας - Θράκης για χαρακτηρισμό 
των εν λόγω κτηρίων. 

4. Τα με αρ. πρωτ. 16607/17-5-12 (ΓΓΜΘ 1611/22-5-12) και 
26288/26-6-12 (ΥΜΑΘ 2089/6-7-12) έγγραφα του Δήμου 
Φλώρινας που αφορούν αποστολή των αποδεικτικών 
τοιχοκόλλησης και καθαίρεσης αντίστοιχα. 

5. Το με αρ. πρωτ. 2019/6-7-12 (ΥΜΑΘ 2141/11-7-12) έγ¬ 
γραφο της Υπηρεσίας Δόμησης του Δήμου Φλώρινας 
που αφορά αποστολή δημοσίευσης πρόσκλησης προς 
τους ενδιαφερομένους σε δύο τοπικές εφημερίδες, στις 
29-5-12. 

6. Το γεγονός ότι παρήλθε το προβλεπόμενο χρονικό 
διάστημα από την από την τοιχοκόλληση της αιτιολο- 
γικής έκθεσης στο Δήμο Φλώρινας και δημοσίευσης 
σχετικής πρόσκλησης, όπως αποδεικνύεται από τα 
σχετικά αποδεικτικά τοιχοκόλλησης, καθαίρεσης και 
δημοσίευσης, χωρίς να υποβληθεί ένσταση εκ μέρους 
των ενδιαφερομένων. 

7. Τη γνωμοδότηση του Κεντρικού Συμβουλίου Αρχι¬ 
τεκτονικής στην 43η/22-5-13 πράξη του (Συνεδρίαση 9η) 
υπέρ του χαρακτηρισμού ως διατηρητέων των κτηρίων 
του θέματος με την παρατήρηση να προστεθεί ως όρος 
ότι, οποιαδήποτε οικοδομική εργασία στα εν λόγω κτή¬ 
ρια θα περιλαμβάνει υποχρεωτικά απομάκρυνση των 
στοιχείων των όψεων που δεν συνάδουν με τον χαρα¬ 
κτηρισμό ως διατηρητέων και την αποκατάσταση αυτών. 

8. Το ΦΕΚ 282/τ.ΑΑΠ/07-08-2013 στο οποίο δημοσι- 
εύθηκε η με αρ. πρωτ. 2951/22-07-2013 απόφαση του 
Υπουργού Μακεδονίας και Θράκης, αποφασίζουμε: 

1. Χαρακτηρίζουμε ως διατηρητέα δώδεκα (12) κτήρια 
που βρίσκονται επί των οδών Μ. Αλεξάνδρου και Νε¬ 
ρέτης, Μ. Αλεξάνδρου, Μ. Αλεξάνδρου και Ναούσης και 
Λ. Αβέρωφ, εντός του «ιστορικού τόπου» της Φλώρινας, 
όπως φαίνονται με διαγράμμιση, στο τοπογραφικό δι¬ 
άγραμμα σε κλ. 1: 2000, που θεωρήθηκε από τη Διεύ- 













4120 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


θυνση Περιβάλλοντος και Υποδομών του Υπουργείου 
Μακεδονίας και Θράκης, που συνοδεύει την απόφαση 
αυτή, για τους παρακάτω λόγους: 

α) Πρόκειται για αξιόλογα κτίσματα που χτίστηκαν 
μεταξύ 1910 και 1930, περίπου, στοιχεία αρχιτεκτονικής 
κληρονομιάς που αξίζει να διατηρηθούν. 

β) Παρουσιάζουν ιδιαίτερο ενδιαφέρον ως προς τη 
μορφή τους με στοιχεία της αρχιτεκτονικής του μεσο¬ 
πολέμου. Είναι μεμονωμένα κτήρια ή κτήρια συνοδεί¬ 
ας ή εντάσσονται σε μέτωπο όψεων ομάδας ομοειδών 
κτηρίων και αποτελούν αξιόλογα αρχιτεκτονικά και 
πολεοδομικά σύνολα στον ιστορικό τόπο της Φλώρινας. 

γ) Αρκετά από αυτά τα κτίσματα αποτελούν περιπτώ¬ 
σεις κτισμάτων «εν σειρά», στα οποία το ενδιαφέρον 
συγκεντρώνεται στην οργάνωση του συνόλου της όψης 
προς το δρόμο, συνθέτουν συμπαγή και αδιάσπαστα 
αρχιτεκτονικά σύνολα, χαρακτηριστικά μέτωπα του 
δομημένου χώρου, στα οποία η αφαίρεση μια μονάδας 
από το σύνολο αυτό ή η αντικατάστασή της με ένα 
σύγχρονο κτίσμα, καταστρέφει την ισχύουσα ισορροπία. 

δ) Συμβάλλουν στην ανάδειξη της εικόνας του αστι¬ 
κού τοπίου, στη διατήρηση της ιστορικής μνήμης και 
φυσιογνωμίας της πόλης της Φλώρινας. 

ε) Η διατήρησή τους θα συμβάλλει στην περαιτέρω 
διάσωση των αξιόλογων κτηρίων στην περιοχή. 
Ειδικότερα: 

2. Χαρακτηρίζεται ως διατηρητέο το κτήριο που βρί¬ 
σκεται επί των οδών Μ. Αλεξάνδρου και Νερέτης 17 
(πρώην Μ. Αλεξάνδρου και Νερέτης γωνία) (κτήριο Α) 
φερόμενο ως ιδιοκτησία οικογένειας Σίμου (σύμφωνα με 
την με αρ. 115 καρτέλα της Επιχείρησης Πολεοδομικής 
Ανασυγκρότησης ΕΠΑ), για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι νεοκλασικό κτήριο της εποχής του μεσοπολέ¬ 
μου με ιδιαίτερα διακοσμητικά εκλεκτικιστικά στοιχεία. 

γ) Αποτελεί παλιά κατοικία- καταστήματα, που αντι¬ 
προσωπεύει το παραδοσιακό αστικό τοπίο της Φλώρι¬ 
νας, που συνδέεται με την ιστορική φάση της Φλώρινας 
στην εποχή του μεσοπολέμου. 

δ) Αποτελεί σημαντικό στοιχείο διάσωσης του παρα¬ 
δοσιακού ιστού και της οικιστικής οργάνωσης συμβάλ¬ 
λοντας στην διατήρηση της ιστορίας και της παράδο¬ 
σης της πόλης. 

ε) Δημιουργεί μία ενδιαφέρουσα οπτική συνέχεια με 
τα υπόλοιπα αξιόλογα κτήρια της περιοχής, καθώς βρί¬ 
σκεται σε κεντρικό σταυροδρόμι της πόλης. 

3. Χαρακτηρίζεται ως διατηρητέο το κτήριο που βρί¬ 
σκεται επί της οδού Μ. Αλεξάνδρου 79 (πρώην Μ. Αλε¬ 
ξάνδρου 81) (Κτήριο Β) φερόμενο ως ιδιοκτησία κληρο¬ 
νόμων Καροζή (σύμφωνα με την με αρ. 114 καρτέλα της 
ΕΠΑ), για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί κτίσμα της εποχής του μεσοπολέμου με 
πολλά αξιόλογα στοιχεία της «παραδοσιακής» αρχιτε¬ 
κτονικής του κλασικισμού με εκλεκτικιστικά χαρακτη¬ 
ριστικά, που παραπέμπουν σε μία τοπικού χαρακτήρα 
αρχιτεκτονική με ενδιαφέρουσες επιρροές των ευρω¬ 
παϊκών ρευμάτων. 

γ) Αποτελεί παλιά κατοικία - καταστήματα, σημαντικό 
στοιχείο διάσωσης του παραδοσιακού ιστού και της 
οικιστικής οργάνωσης της περιοχής, που μαρτυρά την 


οικονομική και κοινωνική δομή της εποχής και συμβάλλει 
στην διατήρηση της ιστορίας και παράδοσης της πόλης. 

δ) Είναι μέρος ενός συνόλου κτηρίων σε σειρά που 
αντιπροσωπεύουν το παραδοσιακό αστικό τοπίο της 
Φλώρινας του μεσοπολέμου, το οποίο διατηρεί μέχρι 
σήμερα την παραδοσιακή του ατμόσφαιρα και την ιστο¬ 
ρική του συνέχεια. 

4. Χαρακτηρίζεται ως διατηρητέο το κτήριο που βρί¬ 
σκεται επί της οδού Μ. Αλεξάνδρου 83 (πρώην Μ. Αλε¬ 
ξάνδρου 85) (Κτήριο Γ) φερόμενο ως ιδιοκτησία Κάπτση 
(σύμφωνα με την με αρ. 113 καρτέλα της ΕΠΑ), για τους 
παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι νεοκλασικό κτήριο της εποχής του μεσοπο¬ 
λέμου με διακοσμητικά στοιχεία που το καθιστούν χα¬ 
ρακτηριστικό δείγμα της αρχιτεκτονικής της εποχής 
και των ευρωπαϊκών επιρροών. 

γ) Αποτελεί ισόγειο κτήριο καταστημάτων, που αντι¬ 
προσωπεύει το παραδοσιακό αστικό τοπίο της Φλώρι¬ 
νας, που συνδέεται με την ιστορική φάση της Φλώρινας 
στην εποχή του μεσοπολέμου. 

δ) Αποτελεί σημαντικό στοιχείο διάσωσης του πα¬ 
ραδοσιακού ιστού και της οικιστικής οργάνωσης της 
περιοχής συμβάλλοντας στην διατήρηση της ιστορίας 
και της παράδοσής της. 

ε) Δημιουργεί μία ενδιαφέρουσα οπτική συνέχεια με 
τα υπόλοιπα αξιόλογα κτήρια της περιοχής, καθώς ανή¬ 
κει σε σύνολο ομοειδών κτηρίων. 

5. Χαρακτηρίζεται ως διατηρητέο το κτήριο που βρί¬ 
σκεται επί των οδών Μ. Αλεξάνδρου 87 και Ναούσης 3 
(πρώην Μεγ. Αλεξάνδρου & Ναούσης 1) (Κτήριο Δ) φερό¬ 
μενο ως ιδιοκτησία Αδελφών Καράντζα (σύμφωνα με την 
με αρ. 96 καρτέλα της ΕΠΑ), για τους παρακάτω λόγους: 

α) Πρόκειται για ένα πολύ αξιόλογο νεοκλασικό κτήριο 
με ιδιαίτερα μορφολογικό χαρακτηριστικά. 

β) Αποτελεί κτήριο κατοικίες- καταστήματα (ή ξενο¬ 
δοχείο- καταστήματα), που αντιπροσωπεύει το παρα¬ 
δοσιακό αστικό τοπίο της Φλώρινας, που συνδέεται 
με την ιστορική φάση της Φλώρινας στην εποχή του 
μεσοπολέμου. 

γ) Αποτελεί σημαντικό στοιχείο διάσωσης του πα¬ 
ραδοσιακού ιστού και της οικιστικής οργάνωσης της 
περιοχής συμβάλλοντας στην διατήρηση της ιστορίας 
και της παράδοσής της. 

δ) Δημιουργεί μία ενδιαφέρουσα οπτική συνέχεια με 
τα υπόλοιπα αξιόλογα κτήρια της περιοχής, καθώς βρί¬ 
σκεται σε κεντρικό σταυροδρόμι της πόλης και αποτελεί 
μέρος ενός συνόλου κτηρίων στη σειρά. 

ε) Το κτήριο αυτό μαζί με τα υπόλοιπα της σειράς του, 
καθώς και με τα απέναντι με αυτό κτήρια που είναι το 
ξενοδοχείο «Διεθνές» επί των οδών Μεγ. Αλεξάνδρου 
94-96 και Πρεσπών και το κτήριο επί των οδών Μεγ. 
Αλεξάνδρου και Ναούσης 4 που είναι χαρακτηρισμένα 
ως έργα τέχνης από το τ. Υπουργείο Πολιτισμού, απο¬ 
τελούν σημαντικό μέρος της παραδοσιακής αρχιτεκτο¬ 
νικής και της πολεοδομίας της Φλώρινας που πρέπει 
να διασωθεί και να διαφυλαχθεί. 

6. Χαρακτηρίζεται ως διατηρητέο το σύνολο κτηρίων 
(τρία κτήρια) που βρίσκεται επί της οδού Μ. Αλεξάνδρου 
91-93 (πρώην Μ. Αλεξάνδρου 97- 99-101) (Κτήριο Ε) φε¬ 
ρόμενο ως ιδιοκτησία Κάϊκου - Κοϊδη (σύμφωνα με την 
με αρ. 95 καρτέλα της ΕΠΑ), για τους παρακάτω λόγους: 

α) Αποτελούν κτίσματα της εποχής του μεσοπολέμου 
με αξιόλογα νεοκλασικά και εκλεκτικιστικά στοιχεία που 
παραπέμπουν σε μία τοπικού χαρακτήρα αρχιτεκτονική 
με ενδιαφέρουσες επιρροές των ευρωπαϊκών ρευμάτων. 

β) Αποτελούν ένα ιδιαίτερα ενδιαφέρον ανάπτυγμα 
όψεων, μία οπτική συνέχεια και συνοχή, που συμβάλ¬ 
λει στην ανάδειξη της εικόνας του αστικού τοπίου της 
Φλώρινας. 

γ) Τα κτήρια αυτά μαζί με τα υπόλοιπα που βρίσκο¬ 
νται στην ίδια σειρά με αυτά, όπως το όμορο κτήριο 
επί της οδού Μ. Αλεξάνδρου 103 και το κτήριο του Δη¬ 
μαρχείου επί της οδού Μεγ. Αλεξάνδρου 107, τα οποία 
έχουν χαρακτηρισθεί ως διατηρητέα, συνθέτουν ένα 
συμπαγή και αδιάσπαστο αρχιτεκτονικό σύνολο, μία 
ενότητα αξιόλογων κτηρίων, ένα σημαντικό μέρος της 
παραδοσιακής αρχιτεκτονικής και της πολεοδομίας της 
Φλώρινας, που πρέπει να διασωθεί. 

δ) Η διατήρησή τους θα συμβάλλει στην περαιτέρω 
διάσωση των αξιόλογων κτηρίων στην περιοχή, στην 
διατήρηση της ιστορικής μνήμης και φυσιογνωμίας της 
πόλης της Φλώρινας. 

7. Χαρακτηρίζεται ως διατηρητέο το κτήριο που βρί¬ 
σκεται επί της οδού Λ. Αβέρωφ 20 (πρώην Λ. Αβέρωφ 
18) (Κτήριο ΣΤ) φερόμενο ως ιδιοκτησία Πλησκούρκα 
(σύμφωνα με την με αρ. 98 καρτέλα της ΕΠΑ), για τους 
παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι νεοκλασικό κτήριο της εποχής του μεσοπο¬ 
λέμου με διακοσμητικά στοιχεία που το καθιστούν ιδι¬ 
αίτερο δείγμα της αρχιτεκτονικής της εποχής. 

γ) Αποτελεί σημαντικό στοιχείο διάσωσης του πα¬ 
ραδοσιακού ιστού και της οικιστικής οργάνωσης της 
περιοχής συμβάλλοντας στην διατήρηση της ιστορίας 
και της παράδοσής της. 

δ) Δημιουργεί μία ενδιαφέρουσα οπτική συνέχεια με 
τα υπόλοιπα αξιόλογα κτήρια της περιοχής και ιδιαίτερα 
με το διατηρητέο κτήριο του Δημαρχείου που βρίσκεται 
πολύ κοντά και στην ίδια σειρά με αυτό. 

ε) Βρίσκεται σε κεντρικό δρόμο, δίπλα στο ποτάμι 
της Φλώρινας, μία περιοχή με πλούσιο απόθεμα της 
αρχιτεκτονικής κληρονομιάς της πόλης, που πρέπει 
να προστατευτεί στο σύνολο της για αρχιτεκτονικούς, 
περιβαλλοντικούς, πολεοδομικούς, κοινωνικούς και αι¬ 
σθητικούς λόγους. 

8. Χαρακτηρίζεται ως διατηρητέο το κτήριο που βρί¬ 
σκεται επί της οδού Λ. Αβέρωφ 14 (πρώην Λ. Αβέρωφ 
12) (Κτήριο Η) φερόμενο ως ιδιοκτησία Αθανασίου (σύμ¬ 
φωνα με την με αρ. 97 καρτέλα της ΕΠΑ), για τους 
παρακάτω λόγους: 

α) Πρόκειται για παραδοσιακό κτήριο με αξιόλογο 
αρχιτεκτονικό και μορφολογικό χαρακτήρα. 

β) Αποτελεί κτήριο κατοικίας, που αντιπροσωπεύει το 
παραδοσιακό αστικό τοπίο της Φλώρινας, που συνδέ¬ 
εται με την ιστορική φάση της Φλώρινας στην εποχή 
του μεσοπολέμου. 

γ) Αποτελεί σημαντικό στοιχείο διάσωσης του πα¬ 
ραδοσιακού ιστού και της οικιστικής οργάνωσης της 
περιοχής συμβάλλοντας στην διατήρηση της ιστορίας 
και της παράδοσής της. 

δ) Δημιουργεί μία ενδιαφέρουσα οπτική συνέχεια με 
τα υπόλοιπα αξιόλογα κτήρια της περιοχής. 


ε) Βρίσκεται σε κεντρικό δρόμο, δίπλα στο ποτάμι της 
Φλώρινας, μία περιοχή που περιλαμβάνει πλούσιο από¬ 
θεμα της αρχιτεκτονικής κληρονομιάς της πόλης, που 
πρέπει να προστατευτεί στο σύνολο της για αρχιτεκτο¬ 
νικούς, περιβαλλοντικούς, πολεοδομικούς, κοινωνικούς 
και αισθητικούς λόγους. 

9. Χαρακτηρίζεται ως διατηρητέο το κτήριο που βρί¬ 
σκεται επί της οδού Μ. Αλεξάνδρου 81 (πρώην Μ. Αλε¬ 
ξάνδρου 83) (Κτήριο Θ), για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί κτίσμα της εποχής του μεσοπολέμου με 
αξιόλογα χαρακτηριστικά του εκλεκτικισμού και νεο¬ 
κλασικισμού, που παραπέμπουν σε μία τοπικού χαρα¬ 
κτήρα αρχιτεκτονική με ενδιαφέρουσες επιρροές των 
ευρωπαϊκών ρευμάτων. 

γ) Αποτελεί παλιά κατοικία- καταστήματα, σημαντικό 
στοιχείο διάσωσης του παραδοσιακού ιστού και της 
οικιστικής οργάνωσης της περιοχής, που μαρτυρά την 
οικονομική και κοινωνική δομή της εποχής και συμβάλλει 
στην διατήρηση της ιστορικής μνήμης και φυσιογνωμίας 
της πόλης. 

δ) Είναι μέρος ενός συνόλου ομοειδών κτηρίων σε 
σειρά, ένα ιδιαίτερα αξιόλογο σύνολο κτηρίων, ένα πολύ 
ενδιαφέρον ανάπτυγμα όψεων, μία οπτική συνέχεια και 
συνοχή, που αντιπροσωπεύει το παραδοσιακό αστικό 
τοπίο της Φλώρινας του μεσοπολέμου. 

10. Χαρακτηρίζεται ως διατηρητέο το κτήριο που 
βρίσκεται επί της οδού Μ. Αλεξάνδρου 89 (πρώην Μ. 
Αλεξάνδρου 93) (Κτήριο I), για τους παρακάτω λόγους: 

α) Αποτελεί κτίσμα της εποχής του μεσοπολέμου με 
αξιόλογα μορφολογικό και αρχιτεκτονικά χαρακτηρι¬ 
στικά ως παραδοσιακό κτήριο «μαγαζί». 

β) Το εν λόγω κτήριο γειτνιάζει με το κτήριο επί των 
οδών Μ. Αλεξάνδρου 87 και Ναούσης 3, το οποίο είναι 
ιδιαίτερα αξιόλογο και δημιουργεί με αυτό μία ενότητα 
αξιόλογων κτηρίων. 

γ) Βρίσκεται σε κεντρικό δρόμο της Φλώρινας, στον 
ιστορικό τόπο της πόλης, μαρτυρά την οικονομική και 
κοινωνική δομή της εποχής και συμβάλλει στην διατήρη¬ 
ση της ιστορικής μνήμης και φυσιογνωμίας της πόλης. 

δ) Είναι μέρος ενός συνόλου ομοειδών κτηρίων σε σει¬ 
ρά, ένα ιδιαίτερα αξιόλογο σύνολο ομοειδών κτηρίων, ένα 
πολύ ενδιαφέρον ανάπτυγμα όψεων, μία οπτική συνέχεια 
και συνοχή, που αντιπροσωπεύει το παραδοσιακό αστικό 
τοπίο της Φλώρινας του μεσοπολέμου και συντελεί στην 
οπτική συνέχεια του ιστορικού ιστού και στην διατήρηση 
της ιστορικής μνήμης και φυσιογνωμίας της πόλης. 

11. Χαρακτηρίζεται ως διατηρητέο το κτήριο που βρί¬ 
σκεται επί της οδού Μ. Αλεξάνδρου 89 (πρώην Μ. Αλε¬ 
ξάνδρου 95) (Κτήριο Κ), για τους παρακάτω λόγους: 

α) Αποτελεί κτίσμα της εποχής του μεσοπολέμου ως 
παραδοσιακό κτήριο «μαγαζί». 

β) Βρίσκεται σε κεντρικό δρόμο της Φλώρινας, στον 
ιστορικό τόπο της πόλης, συντελεί στην οπτική συνέχεια 
του ιστορικού ιστού και στην διατήρηση της ιστορικής 
μνήμης και φυσιογνωμίας της πόλης. 

γ) Είναι μέρος ενός συνόλου ομοειδών κτηρίων σε 
σειρά, ένα ιδιαίτερα αξιόλογο σύνολο κτηρίων, ένα πολύ 
ενδιαφέρον ανάπτυγμα όψεων, μία οπτική συνέχεια και 
συνοχή, που αντιπροσωπεύει το παραδοσιακό αστικό 
τοπίο της Φλώρινας. 

12. Ως διατηρητέα χαρακτηρίζονται τα κτήρια, όχι 
όμως και τα πόσης φύσεως προσκτίσματα ή στοιχεία 
που δεν συνάδουν με τον χαρακτηρισμό τους ως δι¬ 
ατηρητέων και οποιαδήποτε οικοδομική εργασία στα 
εν λόγω κτήρια θα περιλαμβάνει υποχρεωτικά απομά¬ 
κρυνσή τους και αποκατάσταση των κτηρίων μετά από 
γνωμοδότηση του αρμόδιου Συμβουλίου Αρχιτεκτονικής. 

13. Στα χαρακτηριζόμενα διατηρητέα κτήρια απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών στοιχείων 
τους και γενικά κάθε επέμβαση που θίγει τον αρχιτε¬ 
κτονικό χαρακτήρα και αλλοιώνει τη μορφή τους. 

14. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική 
επέμβαση στη διαρρύθμιση των κτηρίων για λόγους 
στατικούς και λειτουργικούς, χωρίς αλλοίωση του αρχι¬ 
τεκτονικού και μορφολογικού τους χαρακτήρα και των 
βασικών αρχών της σύνθεσής τους. 

15. Επιβάλλεται: 

α) η αφαίρεση της τέντας στο κτήριο επί της οδού 
Μ. Αλεξάνδρου 89 (πρώην Μ. Αλεξάνδρου 95) (κτήριο 
Κ), καθώς και της αποκατάστασης της πρόσοψης (μορ- 
φολογικά και κατασκευαστικά στοιχεία), σύμφωνα και 
με τη μορφολογία της πρόσοψης του όμορου Κτηρίου 
I, καθώς και 

β) η επισκευή και αποκατάσταση των επιχρισμάτων, 
επενδύσεων και στεγών που έχουν υποστεί φθορές. 

16. Επιτρέπεται η προσθήκη ενός ορόφου, χωρίς 
υπέρβαση του ισχύοντος για την περιοχή συντελεστή 
δόμησης, μετά από μελέτη, η οποία θα υποβληθεί για 
έγκριση στην Δ/νση Περιβάλλοντος και Υποδομών του 
Υπουργείου Μακεδονίας και Θράκης, μετά από γνωμο¬ 
δότηση του αρμόδιου Συμβουλίου Αρχιτεκτονικής, στα 
εξής κτήρια: 

α) στο διώροφο κτήριο επί των οδών Μ. Αλεξάνδρου 
και Νερέτης 17 (κτήριο Α), επειδή βρίσκεται ανάμεσα σε 
δύο νεόδμητες οικοδομές με περισσότερους ορόφους 
και 

β) στα δύο ισόγεια κτήρια επί της οδού Μ. Αλεξάν¬ 
δρου 89 (πρώην Μεγ. Αλεξάνδρου 93 και 95) (κτήριο I) 
και (κτήριο Κ), προκειμένου να συντελεστεί καλύτερα η 
ανάδειξη της φυσιογνωμίας τους, καθώς και όλου του 
μετώπου των διατηρητέων κτηρίων που βρίσκονται σε 
συνέχεια με αυτά. Ειδικότερα, η προσθήκη αυτή: 

αα) θα είναι χαμηλότερου ύψους από το ύψος δαπέ¬ 
δου- οροφής του ορόφου του κτηρίου Α, ββ) θα είναι 
χαμηλότερου ύψους από το ύψος δαπέδου- οροφής του 
ισογείου των κτηρίων I και Κ, γγ) θα είναι σε συνέχεια 
καθ' ύψος της πρόσοψης του κτηρίου Α ή της πρόσοψης 
των κτηρίων I και Κ, θα διαχωρίζεται όμως από αυτές 
με το οριζόντιο γείσο της στέγης των εν λόγω κτηρίων, 


δδ) θα στεγάζεται με κεραμοσκεπή στέγη παρόμοι¬ 
ας μορφολογίας και κατασκευής (υλικό, χρώμα, ύψος 
κ,λπ.) με την υπάρχουσα στέγη του αντίστοιχου κτηρίου, 
εε) το συνολικό ύψος του κτηρίου Α (μαζί με τη στέγη) 
θα είναι σε χαμηλότερη στάθμη από τη στάθμη του συ¬ 
νολικού ύψους του διπλανού τριώροφου κτηρίου επί της 
οδού Μ. Αλεξάνδρου 77, έτσι ώστε να διαφοροποιείται 
από αυτό, στστ) το συνολικό ύψος (με τη στέγη), καθώς 
και το ύψος του γείσου της στέγης της προσθήκης 
των κτηρίων I και Κ, θα είναι σε χαμηλότερα ύψη από 
τη στάθμη του συνολικού ύψους (με τη στέγη), καθώς 
και του ύψους του γείσου της στέγης, αντίστοιχα, του 
διπλανού κτηρίου Ε. 

17. Μπορεί να εξεταστεί από την Υπηρεσία μας η δυ¬ 
νατότητα καθορισμού ή μη συμπληρωματικών όρων και 
περιορισμών δόμησης ή χρήσης στο κτήριο επί της οδού 
Μ. Αλεξάνδρου 83 (πρώην Μ. Αλεξάνδρου 85), με άλλη 
απόφαση, για την ανέγερση προσθήκης ενός ορόφου σε 
υποχώρηση, χωρίς υπέρβαση των όρων δόμησης, που 
ισχύουν για την περιοχή, μετά από σχετική πρόταση/ 
μελέτη, εφόσον δεν αλλοιώνονται τα στοιχεία που συ¬ 
ντείνουν στο χαρακτηρισμό του ως διατηρητέου. 

18. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στις στέγες και στις όψεις των 
διατηρητέων κτηρίων, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση τους. 

19. Για επεμβάσεις στο εσωτερικό ή στο εξωτερικό των 
διατηρητέων κτηρίων, (εκτός απ’ όσα αναφέρονται στη 
με αρ. πρωτ. 1714/24-6-11 εγκύκλιο της τ. Γ ενικής Γ ραμ- 
ματείας Μακεδονίας -Θράκης), απαιτείται ο έλεγχος της 
μελέτης από το αρμόδιο Συμβούλιο Αρχιτεκτονικής και 
η έγκριση αυτής από την αρμόδια Δ/νση Περιβάλλοντος 
και Υποδομών του Υπουργείου Μακεδονίας και Θράκης. 

20. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

21. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

22. Η με αρ. πρωτ. 2951/22-07-2013 απόφαση του 
Υπουργού Μακεδονίας και Θράκης που δημοσιεύθηκε 
στο ΦΕΚ 282/τ.ΑΑΠ/07-08-2013, από τη δημοσίευση της 
παρούσας παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Αυγούστου 2013 

Ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 

Αριθμ. 5522 (2) 

Τροποποιητική απόφαση της αριθ. 5552/29-09-2011 από¬ 
φασης Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης (ΑΑΠ 277). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 154 του από 14-7-1999 
Π.Δ./τος «Κώδικας βασικής πολεοδομικής νομοθεσίας» 
(ΦΕΚ 58ΟΔ/99). 

2. Τις διατάξεις του Ν.1650/1986 (ΦΕΚ 160Α/86) «Για 
την προστασία του περιβάλλοντος» και ειδικότερα της 
παρ. 6 του άρθ. 4, όπως προστέθηκε με την παρ. 2 του 
άρθρου 6 του Ν.2242/1994 (ΦΕΚ 162Α). 

3. Τις διατάξεις του Ν.2503/1997 «Διοίκηση, Οργάνωση 
της Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις» (ΦΕΚ 107Α/97). 

4. Τις διατάξεις του άρθ. 280 του Ν. 3852/10 (ΦΕΚ 
87Α/7.6.10) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

5. Τις διατάξεις του άρθ. 90 του Π.Δ. 63/2005 (ΦΕΚ 
98Α'/05) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

6. Τα στοιχεία του φακέλου που διαβιβάσθηκαν στην 
Υπηρεσία μας με το υπ’ αριθμ. 6159/09.02.11 έγγραφο της 
Δ/νσης Πολ/κού σχεδιασμού/ Τ μ. Α' του ΥΠΕΚΑ. 

7. Το υπ’ αριθμ. 44984/06.07.2011 έγγραφο του Δήμου 
Κορδελιού - Εύοσμου με το οποίο κατατέθηκαν στην 
υπηρεσία μας τα συμπληρωματικά στοιχεία που ζη¬ 
τήθηκαν με το υπ’ αριθμ. 1673/14.03.2011 έγγραφο της 
ΔΙ.ΠΕ.ΧΩ.Σ Κ.Μ. 

8. Την υπ’ αριθμ. 792/2009 απόφαση του Δημοτικού 
Συμβουλίου Εύοσμου. 

9. Την από 13.05.2011 βεβαίωση του Δημάρχου Κορδε¬ 
λιού - Εύοσμου περί μη ρυμοτόμησης άρτιων οικοπέδων. 

10. Την από 17/11/2010 βεβαίωση του Δημάρχου Εύο¬ 
σμου περί μη υποβολής ενστάσεων κατά της ανωτέρω 
υπ’ αριθμ. 792/2009 σχετικής απόφασης του Δημοτικού 
Συμβουλίου του Δήμου Εύοσμου. 

11. Την υπ’ αριθμ. 66450/4835 ΦΕΚ 643Δ/09.10.1989 
απόφαση του Υπουργού ΠΕ.ΧΩ.Δ.Ε. περί «Εγκρισης Γ ε¬ 


νικού Πολεοδομικού Σχεδίου του Δήμου Εύοσμου Ν. 
Θεσσαλονίκης». 

12. Τα από 04.04.1979 (ΦΕΚ 271Δ/1979) και 07.04.1994 
(ΦΕΚ 368Δ/1994) Π.Δ. περί εγκρίσεως ρυμοτομικού σχε¬ 
δίου του Δήμου Εύοσμου Ν. Θεσσαλονίκης. 

13. Την 8η συνεδρία /50η πράξη /20.06.2011 θετική 
γνωμοδότηση του Περιφερειακού Σ.Χ.Ο.Π. Κεντρικής 
Μακεδονίας της Αποκεντρωμένης Διοίκησης Μακεδο¬ 
νίας - Θράκης, σύμφωνα με την από 19.09.2011 εισήγηση 
του Τ.Π.Σ.Ε. της ΔΙ.ΠΕ.ΧΩ.Σ. Κ. Μακεδονίας. 

14. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α. 

15. Την αριθ. 5552/29-09-2011 απόφαση του Γενικού 
Γραμματέα Αποκεντρωμένης Διοίκησης Μακεδονίας - 
Θράκης (ΦΕΚ 277/ΑΑΠ/26-10-2011) «τροποποίηση του 
εγκεκριμένου ρυμοτομικού σχεδίου πόλεως στο ΟΤ 132Α 
επί της οδού Καραολή - Δημητριού της Δημοτικής Ενό¬ 
τητας Εύοσμου, το οποίο βρίσκεται επί του ΒΟΔ 24 του 
Νομού Θεσσαλονίκης του Δήμου Κορδελιού - Εύοσμου 
για τον χαρακτηρισμό τμήματος ως Χώρο Πρασίνου». 

16. Τη σύμφωνη γνώμη του ΣΥΠΟΘΑ ΠΕ Θεσσαλονίκης 
κατά την 9η Συνεδρία στις 04/07/2013 (πράξη 6η), μαζί 
με την αρ. ΔΥ/03-07-13 Εισήγηση της Υπηρεσίας μας, 
που αποτελούν αναπόσπαστο μέρος της παρούσης, 
αποφασίζουμε: 

Τροποποιείται η 5552/29-09-2011 απόφαση Γενικού 
Γραμματέα Αποκεντρωμένης Διοίκησης Μακεδονίας - 
Θράκης ως προς το τοπογραφικό διάγραμμα. 

Κατά τα λοιπά ισχύει η 5552/29-09-11 απόφαση Γ.Γ. 
Α.Δ.Μ.-Θ. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή με το συνοδευτικό τοπογραφικό 
της διάγραμμα (κλίμακας 1:500 που θεωρείται από τον 
αναπληρωτή Προϊστάμενο ΔΙΠΕΧΩΣ Κεντρικής Μακε¬ 
δονίας Α.Δ.Μ.-Θ.) να δημοσιευθούν στην Εφημερίδα της 
Κυβερνήσεως. 

Θεσσαλονίκη, 30 Ιουλίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: Ιι1ίρ://νννννν.βί.9ΐ· - β-ιπβϊΙ: ννβόπΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 1 5003292009130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































